Publication: Magyar Közlöny
Issue: MK-2009-14 (Year: 2009, Number: 14)
Era: 2004-2010
Section: A választási eljárásról szóló 1997. évi C. törvény
Paragraph Index: 437

A választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján a hitelesítési eljárást kezdeményezõ magánszemély kifogást nyújtott be az Alkotmánybírósághoz az Országos Választási Bizottság (a továbbiakban: OVB) 473/2007. (XI. 12.) OVB határozata ellen. Az OVB vitatott határozatában megtagadta annak az országos népszavazási kezdeményezésre irányuló aláírásgyûjtõ ív mintapéldányának a hitelesítését, amelyen a következõ kérdés szerepelt: „Akarja-e Ön, hogy az önkormányzati képviselõ választásokon (megyei jogú városban, megyei közgyûlésben, fõvárosi közgyûlésben továbbá helyi önkormányzatok képviselõ testületeiben) csak olyanokat jelölhessenek, akik az Európai Unióhoz történõ csatlakozás elõtt (2004. május 1.) nem voltak önkormányzati képviselõk?” Az OVB határozata indokolásában megállapította, hogy a hitelesítésre benyújtott aláírásgyûjtõ íven szereplõ kérdés az önkormányzati képviselõkre vonatkozó passzív választójog olyan korlátozását eredményezné, amely csak az Alkotmány módosításával valósítható meg, ezért a kérdést – a burkolt alkotmánymódosításra irányuló tartalma miatt – nem hitelesítette. Az indítványozó kifogásában kifejtette, hogy a kezdeményezésben szereplõ kérdés nem burkolt alkotmánymódosításra, hanem „az önkormányzati képviselõk jogállásáról szóló törvények” összeférhetetlenségi szabályainak a kiegészítésére irányul. Az országos népszavazási kezdeményezés célját az indítványozó az említett összeférhetetlenségi szabályok kibõvítésében jelölte meg, utalva arra, hogy az eredményes népszavazás esetén nem indokolt az Alkotmány módosítása, kizárólag az önkormányzati képviselõk jogállását szabályozó törvények összeférhetetlenségi szabályait kell módosítani „a népakaratnak megfelelõen”. Az indítványozó szerint az önkormányzatokban „eluralkodott közállapot” indokolja a kezdeményezésben szereplõ kérdés felvetését, és véleménye szerint „feltétlen szükséges az önkormányzatok tagjainak friss erõkkel történõ feltöltése”. Az indítványozó a kifejtettekre tekintettel a kifogással támadott határozat megsemmisítését és az OVB új eljárásra utasítását kérte az Alkotmánybíróságtól. II. A kifogás nem megalapozott.

Source: https://magyarkozlony.hu/hivatalos-lapok/b9a753a20085153fae3dc444a03d294563852649/dokumentumok/245c8ce1cfe68f54369eb33249efe03c9c286253/letoltes